सनितपुर जिल्ला एबसुनि 49थि थान्दै जखन्थाय लोगोसे आगु सनाथि मायथाइ फोर्बो फालिथाइनि गेवलां मेलाव गाहाइ आलासि महरै बाहागो लायो मिरु एबसुनि आफादगिरि मानावगेदेद मुस्रि दिपेन बर'आ ।  गाहाइ आलासि महरै बाहागो लानानै बिथाङा सनितपुर आरो बिस्वनात जिल्लाया बिटिआरआव हाबथारगोना 100% रोखा होननानै राइजोफोरनो खोथा होयो ।  मानोना सिमाखौ बारायनानै बिएचि आरो बिटिचि मोननैबो गोरोबथायाव सोसननो हायै सनितपुर आरो बिस्वनात जिल्लाखौ बिटिआरआव सोसननांगौनि सार्थआवसो एबसुआ सागान होदों होननानै हारिखौ खौसेयाव लाखिनानै बुहुमनि खना खनलायाव थानाय बर'फोरखौ रोखोमसेयै सिनायथि होनायाबो एबसुनि गुबै थांखि होननानै गावनि बेसेनगोनां बिबुंथिनि गेजेरजों फोरमायथिबावो ।  गेवलां मेलाव जरखा आलासि महरै बाहागो लायो बिटिआरनि गाहाइ मावफुं सोद्रोमा मुस्रि प्रमद बर' आरो आसामनि मिनिस्थार अशक सिंहालआ ।
 बर फोरनि गेजेराव आरो मोनसे आफाद जोनोम।  आफाद नि मुङा ईन्दिजेनिआस बद युथस अरगेनायजेशन।  बर हारि नि सोलोंथाय, रांखान्थि जों लोगोसे गुबुन गुबुन जेंना फोरनि सायाव गसंथानो थाखाय बे आफादखौ जोनोम होदों होनना बुंदों बिथांमोना।  बे आफादनि हेदकुवारतार आ कक्राझार आव जागोन होनना बुंदों, नाथाय बेनि अनगायैबो गासै आसाम, भारत नि बर फोरनि जौगानायनि थाखाय खामानि मावगोन होनना रोखा खालामना होदों।  मैया 27 फेब्रुवारिखालि बेखौ दानाय जाबाय होनना खौरांमेल नि गेजेरजों बुंदों।  बे आफादनि आफादगिरि नि मुङा कर्नेलियास बसुमतारि, लेङाय आफादगिरि आ गेवलां बसुमतारि, गाहाय नेहाथारि आ मिजिं मसाहारि होनना फोसावना होदों। 